Μαρία Πολύζου

Η Μαρία Πολύζου (1968) είναι Ελληνίδα πρώην πρωταθλήτρια δρόμων αντοχής, πανελληνιονίκης και βαλκανιονίκης, και σήμερα διευθύντρια του Μουσείου μαραθωνίου δρόμου και πρέσβειρα του Ελληνικού αθλητισμού. Τον Μάιο 2023 ήταν υποψήφια βουλευτής επικρατείας της ΝΔ στις εθνικές εκλογές και εξελέγη, έχασε όμως την έδρα της στις επαναληπτικές εκλογές του Ιουνίου, καθώς η ΝΔ έχασε την έβδομη έδρα επικρατείας.

 Βιογραφικά στοιχεία 
Γεννήθηκε στην Πάτρα το 1968, όπου και πέρασε τα παιδικά της χρόνια.

Σπούδασε στα ΤΕΦΑΑ κι ασχολήθηκε με τον αθλητισμό από το γυμνάσιο μετά από παρότρυνση του γυμναστή του σχολείου. 

Ήταν η πρώτη Ελληνίδα μεγάλων αποστάσεων που συμμετείχε σε Ολυμπιακούς αγώνεςΑθλητική Ηχώ, 27 Οκτωβρίου 1996 και η πρώτη Ελληνίδα που κατέκτησε μετάλλιο στους Βαλκανικούς αγώνες, κατέχει μέχρι σήμερα (2010) το πανελλήνιο ρεκόρ στο Μαραθώνιο στην κλασική διαδρομήΚλασικός Μαραθώνιος Αθήνας επίσημη ιστοσελίδα και το πανελλήνιο ρεκόρ μαραθωνίου δρόμου. Ήταν αθλήτρια αρχικά του Έσπερου Πατρών και αργότερα του ΠανελληνίουΕλευθέριος Σκιαδάς, Γυναικείος αθλητισμός στη σύγχρονη Ελλάδα, Π.Α.Σ.Γ. Η Καλλιπάτειρα, Εκδόσεις Λαβύρινθος, Αθήνα 1998, ISBN 960-85466-9-9. 

Το 1990 έγιναν οι πρώτοι Βαλκανικοί αγώνες γυναικών στην Κωνσταντινούπολη οπου κέρδισε το χρυσό μετάλλιο στον μαραθώνιο, η Πολύζου είχε προκριθεί στα 1,500 μ. όπου τερμάτισε 5η. Συμμετείχε και στον μαραθώνιο παρόλο που δεν είχε προκριθεί και τερμάτισε πρώτη με 2 ώρες και 50 λεπτά και νέο βαλκανικό ρεκόρ. Συμμετείχε στους βαλκανικούς αγώνες του 1994, και στο Παγκόσμιο Κύπελλο Μαραθωνίου στην Ισπανία το 1993 και στην Ελλάδα το 1995. 

Στους Ολυμπιακούς αγώνες της Ατλάντα ενώ αρχικά είχε προκριθεί με πανελλήνιο ρεκόρ η ομοσπονδία την απέκλεισε αρχικά από τους αγώνες, έπειτα από διαμαρτυρίες και δημοσιοποίηση του γεγονότος πήρε μέρος πληρώνοντας όλα τα έξοδα μόνη της. Το 1996 στον Μαραθώνιο του Τορίνο είχε τερματίσει 2η με νέο πανελλήνιο ρεκόρ και επίδοση 2.33.43Αθλητική Ηχώ, 14 Μαΐου 1996. Το 1997 στο παγκόσμιο πρωτάθλημα στίβου της Αθήνας σημείωσε πανελλήνιο ρεκόρ το οποίο διατηρείται έως σήμερα. Στη Βουδαπέστη στο πανευρωπαϊκό πρωτάθλημα το 1998 σημείωσε ρεκόρ μαραθωνίου δρόμου με χρόνο 2:33:40 το οποίο και αυτό διατηρείται έως σήμεραΑθλητική Ηχώ, 24 Αυγούστου 1998.

 Διακρίσεις 
Πανελλήνιο πρωτάθλημα Μαραθωνίου :
χρυσό::1988, 1994
Πανελλήνιο πρωτάθλημα στίβου, 5.000 μ.:
Χρυσό: 2000Αθλητική Ηχώ, 10 Ιουλίου 2000
Βαλκανικοί αγώνες, Μαραθώνιος :
χρυσό:1990
αργυρό:2000
Βαλκανικό Πρωτάθλημα Μαραθωνίου:
Χάλκινο:1994
Διεθνής Μαραθώνιος Τορίνο:
Αργυρό:1996
Διεθνής ημιμαραθώνιος Ενσέντε:
Χρυσό:1998
Χάλκινο:1997
 Διεθνής Ημιμαραθώνιος ΒερολίνουΑθλητική Ηχώ, 9 Απριλίου 1998:
Αργυρό: 1998

 Παραπομπές 

Κατηγορία:Ελληνίδες μαραθωνοδρόμοι
Κατηγορία:Ελληνίδες αθλήτριες δρόμων μεγάλων αποστάσεων
Κατηγορία:Ελληνίδες αθλήτριες δρόμων μεσαίων αποστάσεων
Κατηγορία:Έλληνες Βαλκανιονίκες
Κατηγορία:Αθλητές στίβου Έσπερου Πατρών
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου